Johnny Depp

John Christopher Depp II (; 1963-yil 9-iyunda tugʻilgan) amerikalik aktyor, kinorejissyor, musiqachi, ssenariynavis va kinoprodyuserdir. Oltin globus va Screen Actors Guild sohibi, Oscar va BAFTA nomzodi.

Deppning filmlari AQShda $3 milliard, dunyo boʻylab esa $8 milliarddan ortiq foyda keltirgan. Uning ishtirokidagi eng muvaffaqiyatli loyihalardan Karib dengizi qaroqchilari franshizasi ($3,7 milliarddan ortiq), Alisa moʻjizalar mamlakatida ($1 milliarddan ortiq), Charlie va shokolad fabrikasi ($474 million) va Turist ($278 million) filmlarini misol keltirish mumkin.


 Biografiyasi 
Johnny Depp 1963-yil 9-iyunda AQShning Owensboro (Kentucky) shahrida tugʻilgan. Uning otasi Katta John injener boʻlib, onasi esa ofitsiantka boʻlib ishlagan. Uning ikkita singlisi va bitta ukasi bor. Bolaligini birga kechirgan buvasining oʻlimi uning ruhiy holatiga yomon taʼsir qiladi. Floridaga koʻchish ham unga yaxshi taʼsir koʻrsatmaydi. 12 yoshida chekishni boshlaydi, keyinchalik narkotik qabul qila boshlaydi. Depp 15 yoshga toʻlganida ota-onasi ajrashadilar.

Aynan oʻsha paytlarda Depp musiqaga qiziqib qoladi. U musiqaga Owensboroda, buvasi bilan cherkovga borgan paytlari qiziqishni boshlagan edi. Floridada onasi unga gitara sovgʻa qiladi. Uni chalishni oʻzi oʻrganib oladi va Floridaning tungi klublarida chiqish qiladigan „The Kids“ guruhiga kiradi. 16 yoshligida esa Depp butun umrini musiqaga bagʻishlash maqsadida maktabni tashlaydi. Guruh yutuqlarning yoʻlini olib Los-Anjelesga koʻchadi. Hozirda Depp „P“ guruhida oʻynaydi. Yaqinda bu guruhning ochilish konserti boʻlib oʻtdi. Johnnyning yana bir qiziqishi bu rasm chizish. Oʻz guruhlarining albom muqovasi uchun oʻzi rasm chizgan. Bular bilan bir qatorda Depp adabiyotga qiziqadi. Uning sevimli avtorlaridan biri — Jack Kerouac. Uning ijodi oʻsmirlik chogʻida Deppning dunyoqarashiga katta taʼsir qilgan.

20 yoshligida oʻzidan 5 yosh katta Lori Anne Allison ga uylanadi. U Deppni Nicolas Cage bilan tanishtiradi. Shunday qilib uning aktyorlik hayoti boshlanadi. Birinchi filmi — A Nightmare on Elm Street (1984). Lekin musiqa baribir u uchun birinchi oʻrinda edi. Lekin afsuski musiqiy guruhlari tarqaladi. Keyinchalik Depp TV Shoularda chiqadigan boʻldi. Edward Scissorhands filmida Winona Ryder bilan tanishadi va nishonlanadilar.

1994-yil ingliz modeli Kate Moss bilan nishonlanadi. Deppning kino karyerasi borgan sari yuksalib borayotgan edi. 1998-yil Moss bilan ajrashadilar va Depp fransuz qoʻshiqchi va aktrisa Vanessa Paradis bilan tanishadi va Fransiyaga koʻchib keladi. Ularning Lily-Rose Melody (1999-yilda tugʻilgan) va Jack (2002-yilda tugʻilgan) ismli bolalari bor. 2012-yil iyun oyida Depp va Paradis ajralishganini eʼlon qildi.

2004-yili Karib dengizi qaroqchilari: Qora marvarid tavqi lanʼati (2003) filmidagi kapitan Jack Chittak roli uchun Oscarga nomzod boʻladi. Ikkinchi nomzodlikni Finding Neverland (2004) filmi orqali oladi.

Johnny Deppning Hollywood „Shon-shuhrat xiyoboni“da oʻz yulduzi bor. Ikki martta Oscar, 6 marta Oltin globus nomzodi boʻlgan boʻlsa-da, Deppga hech qachon bu sovrinlar berilmagan.

Vanessa Paradis bilan ajralishgandan keyin Depp aktrisa Amber Heard bilan uchrashishni boshlaydi. Depp Heard bilan The Rum Diary (2011) filmida birga suratga tushgan. Depp va Heard 2015-yil 3-fevralda turmush qurishdi. Heard 2016-yil 23-may kuni ajrashish uchun ariza berdi va Depp bilan munosabatlarida „hal qilib boʻlmas“ tushunmovchiliklar yuzaga kelgani va Deppdan aliment talab qilishi haqida bildirdi.

 Filmografiyasi 
YilNomRol Izohlar 1984   1985 Private Resort  1986 Platoon Lerner 1990 Cry-Baby   Edward Scissorhands  1991 Freddy's Dead: The Final Nightmare Bir yigit Epizod rolda 1993 Arizona Dream   Benny & Joon Sam  What's Eating Gilbert Grape  1994 Ed Wood  1995 Don Juan DeMarco   Dead Man   Nick of Time  1996 Cannes Man Oʻzi Epizod rolda 1997  Raphael Rejissyor  Donnie Brasco  1998 L.A. Without a Map   Fear and Loathing in Las Vegas  1999       Sleepy Hollow  2000 Chocolat Roux  Before Night Falls Bon Bon / Lieutenant Victor   Cesar 2001 Blow   From Hell  2003 Karib dengizi qaroqchilari: Qora marvarid tavqi lanʼati kapitan Jack Chittak  Once Upon a Time in Mexico Sheldon Sands 2004 Secret Window   Happily Ever After L’inconnu Epizod rolda     Finding Neverland  2005 Charlie va shokolad fabrikasi   Corpse Bride  Ovoz bergan 2006 Karib dengizi qaroqchilari: Murdalar sandigʻi  2007 Karib dengizi qaroqchilari: Dunyolar chegarasida   Sweeney Todd: The Demon Barber of Fleet Street  2009  Imaginarium Tony 1 Epizod rolda  Public Enemies  2010 Alice moʻjizalar mamlakatida     2011 Rango Rango / Lars / Raoul Duke Ovoz bergan  Karib dengizi qaroqchilari: Nomaʼlum sohillarda     Prodyuser  Jack and Jill Oʻzi Epizod rolda  Hugo  Faqat prodyuser 2012 21 Jump Street  Epizod rolda  Dark Shadows  2013  Tonto Ijrochi prodyuser  Lucky Them  Epizod rolda 2014 Transcendence   Tusk   Into the Woods Wolf 2015 Mortdecai  Prodyuser  Black Mass  2016 Alice sehrli oyna ortida   Jodu saltanati   Yoga Hosers   Donald Trump's The Art of the Deal: The Movie  2017  Nuclear Med Tech Qisqa metrajli film  Sharqiy ekspressdagi qotillik   Karib dengizi qaroqchilari: Murdalar ertak aytmaydi  2018 Sherlock Gnomes  Ovoz bergan  London Fields  Epizod rolda  Jodu saltanati 2: Grindelwaldning jinoyati      City of Lies  2019 Waiting for the Barbarians  2020 Minamata  Prodyuser 2023 Jeanne du Barry Louis XV 

 Manbalar 

 Havolalar 






Turkum:1963-yilda tugʻilganlar
Turkum:Amerikalik kinoprodyuserlar
Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Yashayotgan insonlar